erhwenkuo/poetry-chinese-zhtw huggingface dataset:
貞女祠
作者：許棠（唐）

何穴藏貞骨，荒祠見舊顏。精靈應自在，雲雨不相關。落石泉多咽，無風樹盡閑。唯疑千古後，為瑞向人間。
宿華山
作者：許棠（唐）

異境良難測，非仙豈合遊。星辰方滿嶽，風雨忽移舟。噴月泉垂壁，棲松鶴在樓。因知修養處，不必在嵩丘。
送張員外西川從事
作者：許棠（唐）

為郎不入朝，自是赴嘉招。豸角初離首，金章已在腰。劍橫陰綠野，棧響近丹霄。迎驛應相續，懸愁去路遙。
題慈恩寺元遂上人院
作者：許棠（唐）

竹檻匝迴廊，城中似外方。月雲開作片，枝鳥立成行。徑接河源潤，庭容塔影涼。天臺頻去說，誰佔最高房。
送杜倉曹往滄洲覲叔常侍
作者：許棠（唐）

浮陽橫巨浸，南巷擁旌旃。別帶秦城雨，行聞魏國蟬。磧鴻來每後，朝日見常先。東鄙雲霞廣，高林間水天。
雕陰道中作
作者：許棠（唐）

五月綏州北，途程少鬱蒸。馬依羶草聚，人抱濁河澄。跡固長城壘，冤深太子陵。往來經此地，悲苦有誰能。
留別從弟郴
作者：許棠（唐）

同承太嶽胤，俱值太平時。丹陛懷趨計，滄洲負去期。久貧成蹭蹬，多病惜支離。宗分兼交分，吾知汝亦知。
尋山
作者：許棠（唐）

躡履複支筇，深山草木中。隔溪遙避虎，當塢忽聞鐘。落葉多相似，幽禽半不同。群猱呼卻散，如此異林翁。
送徐侍禦充南詔判官
作者：許棠（唐）

西去安夷落，乘軺從節行。彤庭傳聖旨，異域化戎情。瘴路窮巴徼，蠻川過嶠城。地偏風自雜，天漏月稀明。危棧連空動，長江到底清。笑宜防狒狒，言好聽猩猩。撫論如敦行，歸情自合盟。回期佩印綬，何更見新正。
送省玄上人歸江東
作者：許棠（唐）

釋律周儒禮，嚴持用戒身。安禪思剡石，留偈別都人。雨合吳江黑，潮移海路新。瓶盂自此去，應不更還秦。
送劉校書遊東魯
作者：許棠（唐）

內閣勞讎校，東邦忽縱遊。才偏精二雅，分合遇諸侯。暗海龜蒙雨，連空趙魏秋。如經麟見處，駐馬瞰荒丘。
送金吾侍禦奉使日東
作者：許棠（唐）

還鄉兼作使，到日倍榮親。向化雖多國，如公有幾人。孤山無返照，積水合蒼旻。膝下知難住，金章已係身。
題甘露寺
作者：許棠（唐）

丹檻拂丹霄，人寰下瞰遙。何年增造化，萬古出塵囂。地勢盤三楚，江聲換幾朝。滿欄皆異藥，到頂盡飛橋。澤廣方雲夢，山孤數沃焦。中宵霞始散，經臘木稀凋。鐸動天風度，窗明海氣消。帶鼙分迥堞，當日辨翻潮。鳥去沉葭菼，帆來映泬。浮生自多事，無計免回鑣。
冬夜懷真裡友人會宿
作者：許棠（唐）

靜語與高吟，搜神又爽心。各來依帝裡，相對似山陰。漏永星河沒，堂寒月彩深。從容不易到，莫惜曙鐘侵。
陪友人夏夜對月
作者：許棠（唐）

後伏中宵月，高秋滿魄齊。輪移仙掌外，影下玉繩西。蟬雀飛多誤，星螢出自迷。煩蒸驚頓絕，吟玩畏聞雞。
送從弟籌任告成尉
作者：許棠（唐）

海上從戎罷，嵩陽佐縣初。故人皆羨去，吾祖舊曾居。地古多生藥，溪靈不聚魚。唯應尋隱者，閑寺講仙書。
秋日陪陸校書遊玉泉
作者：許棠（唐）

共愛泉源異，頻來不覺勞。散光垂草細，繁響出風高。沫滯潭花片，沙遺浴鳥毛。塵間喧與悶，須向此中逃。
送防州鄔員外
作者：許棠（唐）

千溪與萬嶂，繚繞複崢嶸。太守勞車馬，何從駐旆旌。椒香近滿郭，漆貨遠通京。唯滌雙塵耳，東南聽政聲。
過穆陵關
作者：許棠（唐）

荒關無守吏，亦恥白衣過。地廣人耕絕，天寒雁下多。東西方自感，雨雪更相和。日暮聊攄思，搖鞭一放歌。
江上遇友人
作者：許棠（唐）

闕下分離日，杏園花半開。江邊相值夜，榆塞雁初來。坐久河沉鬥，吟長月浸杯。鱸魚非不戀，共有客程催。
憶宛陵舊居
作者：許棠（唐）

舊憶陵陽北，林園近板橋。江晴帆影滿，野迥鶴聲遙。島徑通山市，汀扉上海潮。秦城歸去夢，夜夜到漁樵。
題聞琴館
作者：許棠（唐）

城非宓賤邑，館亦號聞琴。乃是前賢意，常留化俗心。代公存綠綺，誰更寄清音。此跡應無改，寥寥畢古今。
寄江上弟妹
作者：許棠（唐）

無成歸未得，不是不謀歸。垂老登雲路，猶勝守釣磯。大荒身去數，窮海信來稀。孤立皆難進，非關命獨違。
題李昌符豐樂幽居
作者：許棠（唐）

詩家依闕下，野景似山中。蘭菊俱含露，杉梧為奏風。破門韋曲對，淺岸禦溝通。莫歎連年屈，君須遇至公。
青山晚望
作者：許棠（唐）

昔人懷感處，此地倍魂消。四海經搖落，三吳正寂寥。風移殘燒遠，帆帶夕陽遙。欲繼前賢跡，誰能似隱招。
宣城送進士鄭徽赴舉
作者：許棠（唐）

長安去是歸，上馬肯沾衣。水國車通少，秦人楚薦稀。鴻方離北鄙，葉下已西畿。好整丹霄步，知音在紫微。
言懷
作者：許棠（唐）

萬事不關心，終朝但苦吟。久貧慚負債，漸老愛山深。日月銷天外，帆檣棄海陰。榮枯應已定，無複系浮沉。
汴河十二韻
作者：許棠（唐）

昔年開汴水，元應別有由。或兼通楚塞，寧獨為揚州。直斷平蕪色，橫分積石流。所思千里便，豈計萬方憂。首甚資功濟，終難弭宴遊。空懷龍舸下，不見錦帆收。浪倒長汀柳，風欹遠岸樓。奔逾懷許竭，澄澈泗濱休。路要多行客，魚稀少釣舟。日開天際晚，雁合磧西秋。一派注滄海，幾人生白頭。常期身事畢，於此泳東浮。
旅中送人歸九華
作者：許棠（唐）

分與仙山背，多年負翠微。無因隨鹿去，只是送人歸。頂木晴摩日，根嵐曉潤衣。會於猿鳥外，相對掩高扉。
送友人歸江南
作者：許棠（唐）

皇州五更鼓，月落西南維。此時有行客，別我孤舟歸。上國身無主，下第誠可悲。
洞庭湖
作者：許棠（唐）

空江浩蕩景蕭然，盡日菰蒲泊釣船。青草浪高三月渡，猶有漁人數家住，不成村落夕陽邊。
句
作者：許棠（唐）

曉嶂猿開戶，寒湫鹿舐冰。當空吟待月，到晚坐看山。一年三領郡，領郡管仙山。
泛溪
作者：朱慶餘（唐）

曲渚回花舫，生衣臥向風。鳥飛溪色裡，人語棹聲中。餘卉才分影，新蒲自作叢。前灣更幽絕，雖淺去猶通。
宿陳處士書齋
作者：朱慶餘（唐）

結茅當此地，下馬見高情。菰葉寒塘晚，杉陰白石明。向爐新茗色，隔雪遠鐘聲。閑得相逢少，吟多寐不成。
上宣州沈大夫
作者：朱慶餘（唐）

科名繼世古來稀，高步何年下紫微。帝命幾曾移重鎮，今日得遊風化地，卻回滄海有光輝。
杭州送蕭寶校書
作者：朱慶餘（唐）

馬識青山路，人隨白浪船。別君猶有淚，學道謾經年。
送盛長史
作者：朱慶餘（唐）

莫辭東路遠，此別豈閑行。職處中軍要，官兼上佐榮。野亭楓葉暗，秋水藕花明。拜省期將近，孤舟促去程。
宿道士觀
作者：朱慶餘（唐）

堂閉仙人影，空壇月露初。閑聽道家子，盥漱讀靈書。
湖州韓使君置宴
作者：朱慶餘（唐）

老大成名仍足病，縱聽絲竹也無歡。高情太守容閑坐，借與青山盡日看。
題仙遊寺
作者：朱慶餘（唐）

石抱龍堂蘚石幹，山遮白日寺門寒。長松瀑布饒奇狀，曾有仙人駐鶴看。
宮詞
作者：朱慶餘（唐）

寂寂花時閉院門，美人相並立瓊軒。含情慾說宮中事，鸚鵡前頭不敢言。
公子行
作者：朱慶餘（唐）

閑從結客冶遊時，忘卻紅樓薄暮期。醉上黃金堤上去，馬鞭捎斷綠楊絲。
送陳摽
作者：朱慶餘（唐）

滿酌勸童僕，好隨郎馬蹄。春風慎行李，莫上白銅鞮。
尋古觀
作者：朱慶餘（唐）

仙觀曾過知不遠，花藏石室杳難尋。泉邊白鹿聞人語，看過天壇漸入深。
南嶺路
作者：朱慶餘（唐）

越嶺向南風景異，人人傳說到京城。經冬來往不踏雪，盡在刺桐花下行。
陪江州李使君重陽宴百花亭
作者：朱慶餘（唐）

閑攜九日酒，共到百花亭。醉裡求詩境，回看島嶼青。
上張水部
作者：朱慶餘（唐）

出入門闌久，兒童亦有情。不忘將姓字，常說向公卿。每許連床坐，仍容並馬行。恩深轉無語，懷抱甚分明。
鳳翔西池與賈島納涼
作者：朱慶餘（唐）

四面無炎氣，清池闊複深。蝶飛逢草住，魚戲見人沈。拂石安茶器，移床選樹陰。幾回同到此，盡日得閒吟。
上汴州令狐相公
作者：朱慶餘（唐）

罷相恩猶在，那容處靜司。政嚴初領節，名重更因詩。公事巡營外，戎裝拜敕時。恭聞長與善，應念出身遲。
送於中丞入蕃冊立
作者：朱慶餘（唐）

上馬生邊思，戎裝別眾僚。雙旌銜命重，空磧去程遙。迥沒沙中樹，孤飛雪外雕。蕃庭過冊禮，幾日卻回朝。
送淮陰丁明府
作者：朱慶餘（唐）

之官未入境，已有愛人心。遣吏回中路，停舟對遠林。島聲淮浪靜，雨色稻苗深。暇日公門掩，唯應伴客吟。
送韋校書佐靈州幕
作者：朱慶餘（唐）

共知行處樂，猶惜此時分。職已為書記，官曾校典墳。寒城初落葉，高戍遠生雲。邊事何須問，深謀只在君。
上江州李史君
作者：朱慶餘（唐）

起家聲望重，自古更誰過。得在朝廷少，還因諫諍多。經年愁瘴癘，幾處遇恩波。入境無餘事，唯聞父老歌。
發鳳翔後塗中懷田少府
作者：朱慶餘（唐）

識君春未半，意欲住經秋。見酒連詩句，逢花跋馬頭。別來唯獨宿，夢裡尚同遊。所在求飧過，無因離得愁。
雪夜與真上人宿韓協律宅
作者：朱慶餘（唐）

斜雪微沾砌，空堂夜語清。逆風聽漏短，回燭向樓明。盥漱隨禪伴，謳吟得野情。此歡那敢忘，世貴丈夫名。
與賈島、顧非熊、無可上人宿萬年姚少府宅
作者：朱慶餘（唐）

莫厭通宵坐，貧中會聚難。堂虛雪氣入，燈在漏聲殘。役思因生病，當禪豈覺寒。開門各有事，非不惜餘歡。
震為蒼筤竹
作者：朱慶餘（唐）

為擢東方秀，修然異眾筠。青蒼才映粉，蒙密正含春。嫩籜沾微雨，幽根絕細塵。乍憐分徑小，偏覺帶煙新。結實皆留鳳，垂陰似庇人。顧唯竿在手，深水掛赬鱗。
題青龍寺
作者：朱慶餘（唐）

寺好因崗勢，登臨值夕陽。青山當佛閣，紅葉滿僧廊。竹色連平地，蟲聲在上方。最憐東面靜，為近楚城牆。
送滕庶子致仕歸江南
作者：朱慶餘（唐）

常懷獨往意，此日去朝簪。丹詔榮歸騎，清風滿故林。諸侯新起敬，遺老重相尋。在處饒山水，堪行慰所心。
夏日題武功姚主簿
作者：朱慶餘（唐）

亭午無公事，垂簾樹色間。僧來茶灶動，吏去印床閑。傍竹行尋巷，當門立看山。吟詩老不倦，未省話官班。
送張景宣下第東歸
作者：朱慶餘（唐）

歸省值花時，閑吟落第詩。高情憐道在，公論覺才遺。春雨連淮暗，私船過馬遲。離心可惆悵，為有入城期。
送顧非熊下第歸
作者：朱慶餘（唐）

但取詩名遠，寧論下第頻。惜為今日別，共受幾年貧。聽雨宿吳寺，過江逢越人。知從本府薦，秋晚又辭親。
送韋繇校書赴浙東幕
作者：朱慶餘（唐）

丞相闢書新，秋關獨去人。官離芸閣早，名佔甲科頻。水驛迎船火，山城候騎塵。湖邊寄家久，到日喜榮親。
尋賈島所居
作者：朱慶餘（唐）

求閑身未得，此日到京東。獨在鐘聲外，相逢樹色中。誰言人漸老，所向意皆同。月上因留宿，移床對藥叢。
題毗陵上人院
作者：朱慶餘（唐）

院深終日靜，落葉覆秋蟲。盥漱新齋後，修行未老中。映松山色遠，隔水磬聲通。此處宜清夜，高吟永與同。
送李侍禦入蕃
作者：朱慶餘（唐）

遠使隨雙節，新官屬外臺。戎裝非好武，書記本多才。移帳依泉宿，迎人帶雪來。心知玉關道，稀見一花開。
望蕭關
作者：朱慶餘（唐）

漸見風沙暗，蕭關欲到時。兒童能探火，婦女解縫旗。川絕銜魚鷺，林多帶箭麋。暫來戎馬地，不敢苦吟詩。
送韓校書赴江西幕
作者：朱慶餘（唐）

從軍五湖外，終是稱詩人。酒後愁將別，塗中過卻春。山橋槲葉暗，水館燕巢新。驛舫迎應遠，京書寄自頻。野情隨到處，公務日關身。久共趨名利，龍鍾獨滯秦。
題寄王秘書
作者：朱慶餘（唐）

唯求買藥價，此外更無機。扶病看紅葉，辭官著白衣。斷籬通野徑，高樹蔭鄰扉。時馥留僧宿，餘人得見稀。
山居
作者：朱慶餘（唐）

歸來青壁下，又見滿籬霜。轉覺琴齋靜，閑從菊地荒。山泉共鹿飲，林果讓僧嘗。時複收新藥，隨雲過石樑。
重過惟貞上人院
作者：朱慶餘（唐）

老去唯求靜，都忘外學名。掃床秋葉滿，對客遠雲生。香合閑留宿，晴階暖共行。窗西暮山色，依舊入詩情。
與石晝秀才過普照寺
作者：朱慶餘（唐）

問人知寺路，松竹暗春山。潭黑龍應在，巢空鶴未還。經年為客倦，半日與僧閑。更共嘗新茗，聞鐘笑語間。
題任處士幽居
作者：朱慶餘（唐）

惜與幽人別，停舟對草堂。湖雲侵臥位，杉露滴茶床。山月吟時在，池花覺後香。生涯無一物，誰與讀書糧。
送僧往太原謁李司空
作者：朱慶餘（唐）

已共鄰房別，應無更住心。中時過野店，後夜宿寒林。寺去人煙遠，城連塞雪深。禪餘得新句，堪對上公吟。
將之上京別淮南書記李侍禦
作者：朱慶餘（唐）

心地偶相見，語多為別難。詩成公府晚，路入翠微寒。逢石自應坐，有花誰共看。身為當去雁，雲盡到長安。
韓協律相送精舍讀書四韻奉寄呈陸補闕
作者：朱慶餘（唐）

白鶴西山別，更看上去船。遙知尋寺路，應念宿江煙。到處無閑日，回期已來年。何因陪夜坐，清論諫臣邊。
過蘇州曉上人院
作者：朱慶餘（唐）

夏滿律當清，無中景自生。移松不避遠，取石亦親行。經案離時少，繩床著處平。若將林下比，應只欠泉聲。
送僧遊縉雲
作者：朱慶餘（唐）

但望青山去，何山不是緣。寺幽堪講律，月冷稱當禪。水落無風夜，猿吟欲雨天。尋師若有路，終作緩歸年。
贈道者
作者：朱慶餘（唐）

自識來清瘦，尋常語論真。藥成休伏火，符驗不傳人。獨有年過鶴，曾無病到身。潛教問弟子，居處與誰鄰。
杭州盧錄事山亭
作者：朱慶餘（唐）

山色滿公署，到來詩景饒。解衣臨曲榭，隔竹見紅蕉。清漏焚香夕，輕嵐視事朝。靜中看鎖印，高處見迎潮。曳履庭蕪近，當身樹葉飄。傍城餘菊在，步入一仙瓢。
送品上人入秦
作者：朱慶餘（唐）

獨去何人見，林塘共寂寥。生緣聞磬早，覺路出塵遙。江雪沾新草，秦園發故條。心知禪定處，石室對芭蕉。
題薔薇花
作者：朱慶餘（唐）

四面垂條密，浮陰入夏清。綠攢傷手刺，紅墮斷腸英。粉著蜂須膩，光凝蝶翅明。雨中看亦好，況複值初晴。
題胡氏溪亭
作者：朱慶餘（唐）

亭與溪相近，無時不有風。澗松生便黑，野蘚看多紅。雨足秋聲後，山沈夜色中。主人能守靜，略與客心同。
看濤
作者：朱慶餘（唐）

不知來遠近，但見白峨峨。風雨驅寒玉，魚龍迸上波。聲長勢未盡，曉去夕還過。要路橫天塹，其如造化何。
和劉補闕秋園寓興之什十首
作者：朱慶餘（唐）

閑園清氣滿，新興日堪追。隔水蟬鳴後，當簷雁過時。雨餘槐穟重，霜近藥苗衰。不以朝簪貴，多將野客期。誰言高靜意，不異在衡茅。竹冷人離洞，天晴鶴出巢。深籬藏白菌，荒蔓露青匏。幾見中宵月，清光墜樹梢。逍遙人事外，杖屨入杉蘿。草色寒猶在，蟲聲晚漸多。靜逢山鳥下，幽稱野僧過。幾許新開菊，閑從落葉和。留情清景宴，朝罷有餘閑。蝶散紅蘭外，螢飛白露間。牆高微見寺，林靜遠分山。吟足期相訪，殘陽自掩關。深齋嘗獨處，詎肯厭秋聲。翠筱寒愈靜，孤花晚更明。每因逢石坐，多見抱書行。入夜聽疏杵，遙知耿此情。蒼翠經宵在，園廬景自深。風淒欲去燕，月思向來砧。碧石當莎徑，寒煙冒竹林。杯瓢閑寄詠，清絕是知音。門巷唯苔蘚，誰言不稱貧。臺閒人下晚，果熟鳥來頻。石脈潛通井，松枝靜離塵。殘蔬得晴後，又見一番新。捲簾天色靜，近瀨覺衣單。蕉葉猶停翠，桐陰已爽寒。雲從高處望，琴愛靜時彈。正去重陽近，吟秋意未闌。竹徑通鄰圃，清深稱獨遊。蟲絲交影細，藤子墜聲幽。積潤苔紋厚，迎寒薺葉稠。閑來尋古畫，未廢執茶甌。風物已蕭颯，晚煙生霽容。斜分紫陌樹，遠隔翠微鐘。宿客論文靜，閑燈落燼重。無窮林下意，真得古人風。
上翰林蔣防舍人
作者：朱慶餘（唐）

清重可過知內制，從前禮絕外庭人。看花在處多隨駕，應憐獨在文場久，十有餘年浪過春。
上翰林李舍人
作者：朱慶餘（唐）

記得早年曾拜識，便憐孤進賞文章。免令汩沒慚時輩，雲泥雖隔思長在，縱使無成也不忘。
題章正字道正新居
作者：朱慶餘（唐）

獨在禦樓南畔住，生涯還似舊時貧。全無竹可侵行徑，近來漸覺青莎巷，車馬過從已有塵。
送李餘及第歸蜀
作者：朱慶餘（唐）

從得高科名轉盛，亦言歸去滿城知。發時誰不開筵送，鄉中後輩遊門館，半是來求近日詩。
送唐中丞開淘西湖夏日遊泛因書示郡人
作者：朱慶餘（唐）

萍岸新淘見碧霄，中流相去忽成遙。空餘孤嶼來詩景，共知浸潤同雷澤，何慮川源有旱苗。
過舊宅
作者：朱慶餘（唐）

古巷戟門誰舊宅，早曾聞說屬官家。更無新燕來巢屋，榮華事歇皆如此，立馬踟躕到日斜。
鄂渚送白舍人赴杭州
作者：朱慶餘（唐）

豈知鸚鵡洲邊路，得見鳳凰池上人。從此不同諸客禮，故鄉西與郡城鄰。
題崔駙馬林亭
作者：朱慶餘（唐）

選居幽近禦街東，易得詩人聚會同。白練鳥飛深竹裡，何事宦塗猶寂寞，都緣清苦道難通。
贈韓協律
作者：朱慶餘（唐）

永日微吟在竹前，骨清唯愛漱寒泉。門閑多有投文客，親知盡怪疏榮祿，的是將心暗學禪。
自蕭關望臨洮
作者：朱慶餘（唐）

玉關西路出臨洮，風卷邊沙入馬毛。寺寺院中無竹樹，日暮獨吟秋色裡，平原一望戍樓高。
送崔約下第歸淮南覲省
作者：朱慶餘（唐）

遠憶拜親留不住，出門行計與誰同。程塗半是依船上，回期須及來春事，莫便江邊逐釣翁。
羽林郎
作者：朱慶餘（唐）

紫髯年少奉恩初，直閣將軍盡不如。酒後引兵圍百草，大笑魯儒年四十，腰間猶未識金魚。
歸故園
作者：朱慶餘（唐）

桑柘駢闐數畝間，門前五柳正堪攀。尊中美酒長須滿，於焉已是忘機地，何用將金別買山。
同友人看花
作者：朱慶餘（唐）

尋花不問春深淺，縱是殘紅也入詩。每個樹邊行一匝，誰家園裡最多時。
種花
作者：朱慶餘（唐）

憶昔兩京官道上，可憐桃李晝陰垂。不知誰作巡花使，空記玄宗遣種時。
早發廬江塗中遇雪寄李侍禦
作者：朱慶餘（唐）

蘆葦聲多雁滿陂，濕雲連野見山稀。遙知將吏相逢處，半是春城賀雪歸。
登望雲亭招友
作者：朱慶餘（唐）

日日恐無雲可望，不辭逐靜望來頻。共知亭下眠雲遠，解到上頭能幾人。
劉補闕西亭晚宴
作者：朱慶餘（唐）

蟲聲已盡菊花幹，共立松陰向晚寒。對酒看山俱惜去，不知斜月下欄幹。
送長安羅少府
作者：朱慶餘（唐）

科名再得年猶少，今日休官更覺賢。去國已辭趨府伴，在處若逢山水住，到時應不及秋前。
林下招胡長官
作者：朱慶餘（唐）

語低清貌似休糧，稱著朱衣入草堂。銷暑近來無別物，桂陰當午滿繩床。
與真上人一二禪師題玢寺主院
作者：朱慶餘（唐）

杖屨相隨任處便，不唯空寄上方眠。歸時亦取湖邊路，晚映楓林共上船。
尋僧
作者：朱慶餘（唐）

吟背春城出草遲，天晴紫閣赴僧期。山邊樹下行人少，一派新泉日午時。
題王丘長史宅
作者：朱慶餘（唐）

更無人吏在門前，不似居官似學仙。藥氣暗侵朝服上，時見街中騎瘦馬，低頭只是為詩篇。
寄劉少府
作者：朱慶餘（唐）

唯愛圖書兼古器，在官猶自未離貧。更聞縣去青山近，稱與詩人作主人。
哭胡遇
作者：朱慶餘（唐）

尋僧昨日尚相隨，忽見緋幡意可知。題處舊詩休更讀，每向宣陽裡中過，遙聞哭臨淚先垂。
自述
作者：朱慶餘（唐）

詩人甘寂寞，居處遍蒼苔。後夜蟾光滿，鄰家樹影來。豈知蓮帳好，自愛草堂開。願答相思意，援毫愧不才。
哭柏巖和尚
作者：賈島（唐）

苔覆石床新，師曾佔幾春。寫留行道影，焚卻坐禪身。塔院關松雪，經房鎖隙塵。自嫌雙淚下，不是解空人。
山中道士
作者：賈島（唐）

頭髮梳千下，休糧帶瘦容。養雛成大鶴，種子作高松。白石通宵煮，寒泉盡日舂。不曾離隱處，那得世人逢。
就可公宿
作者：賈島（唐）

十裡尋幽寺，寒流數派分。僧同雪夜坐，雁向草堂聞。靜語終燈焰，餘生許嶠雲。由來多抱疾，聲不達明君。
旅遊
作者：賈島（唐）

此心非一事，書劄若為傳。舊國別多日，故人無少年。空巢霜葉落，疏牖水螢穿。留得林僧宿，中宵坐默然。
送鄒明府遊靈武
作者：賈島（唐）

曾宰西畿縣，三年馬不肥。債多平劍與，官滿載書歸。邊雪藏行徑，林風透臥衣。靈州聽曉角，客館未開扉。
題皇甫荀藍田廳
作者：賈島（唐）

任官經一年，縣與玉峰連。竹籠拾山果，瓦瓶擔石泉。客歸秋雨後，印鎖暮鐘前。久別丹陽浦，時時夢釣船。
贈王將軍
作者：賈島（唐）

宿衛爐煙近，除書墨未幹。馬曾金鏃中，身有寶刀瘢。父子同時捷，君王畫陣看。何當為外帥，白日出長安。
下第
作者：賈島（唐）

下第隻空囊，如何住帝鄉。杏園啼百舌，誰醉在花傍。淚落故山遠，病來春草長。知音逢豈易，孤棹負三湘。
寄賀蘭朋吉
作者：賈島（唐）

往往東林下，花香似火焚。故園從小別，夜雨近秋聞。野菜連寒水，枯株簇古墳。泛舟同遠客，尋寺入幽雲。斜日扉多掩，荒田徑細分。相思蟬幾處，偶坐蝶成群。會宿曾論道，登高省議文。苦吟遙可想，邊葉向紛紛。
憶吳處士
作者：賈島（唐）

半夜長安雨，燈前越客吟。孤舟行一月，萬水與千岑。島嶼夏雲起，汀洲芳草深。何當折松葉，拂石剡溪陰。
哭孟郊
作者：賈島（唐）

身死聲名在，多應萬古傳。寡妻無子息，破宅帶林泉。塚近登山道，詩隨過海船。故人相吊後，斜日下寒天。
送崔定
作者：賈島（唐）

未知遊子意，何不避炎蒸。幾日到漢水，新蟬鳴杜陵。秋江待得月，夜語恨無僧。巴峽吟過否，連天十二層。
寄白閣默公
作者：賈島（唐）

已知歸白閣，山遠晚晴看。石室人心靜，冰潭月影殘。微雲分片滅，古木落薪幹。後夜誰聞磬，西峰絕頂寒。
雨後宿劉司馬池上
作者：賈島（唐）

藍溪秋漱玉，此地漲清澄。蘆葦聲兼雨，芰荷香繞燈。岸頭秦古道，亭面漢荒陵。靜想泉根本，幽崖落幾層。
送朱可久歸越中
作者：賈島（唐）

石頭城下泊，北固暝鐘初。汀鷺潮沖起，船窗月過虛。吳山侵越眾，隋柳入唐疏。日欲躬調膳，闢來何府書。
送田卓入華山
作者：賈島（唐）

幽深足暮蟬，驚覺石床眠。瀑布五千仞，草堂瀑布邊。壇松涓滴露，嶽月泬寥天。鶴過君須看，上頭應有仙。
送董正字常州覲省
作者：賈島（唐）

相逐一行鴻，何時出磧中。江流翻白浪，木葉落青楓。輕楫浮吳國，繁霜下楚空。春來歡侍阻，正字在東宮。
酬姚少府
作者：賈島（唐）

梅樹與山木，俱應搖落初。柴門掩寒雨，蟲響出秋蔬。枯槁彰清鏡，孱愚友道書。刊文非不朽，君子自相於。
送無可上人
作者：賈島（唐）

圭峰霽色新，送此草堂人。麈尾同離寺，蛩鳴暫別親。獨行潭底影，數息樹邊身。終有煙霞約，天臺作近鄰。
送李騎曹
作者：賈島（唐）

歸騎雙旌遠，歡生此別中。蕭關分磧路，嘶馬背寒鴻。朔色晴天北，河源落日東。賀蘭山頂草，時動卷帆風。
送烏行中石淙別業
作者：賈島（唐）

寒水長繩汲，丁泠數滴翻。草通石淙脈，硯帶海潮痕。嶽色何曾遠，蟬聲尚未繁。勞思當此夕，苗稼在西原。
送覺興上人歸中條山兼謁河中李司空
作者：賈島（唐）

又憶西巖寺，秦原草白時。山尋樵徑上，人到雪房遲。暮磬潭泉凍，荒林野燒移。聞師新譯偈，說擬對旌麾。
寄無可上人
作者：賈島（唐）

僻寺多高樹，涼天憶重遊。磬過溝水盡，月入草堂秋。穴蟻苔痕靜，藏蟬柏葉稠。名山思遍往，早晚到嵩丘。
南池
作者：賈島（唐）

蕭條微雨絕，荒岸抱清源。入舫山侵塞，分泉稻接村。秋聲依樹色，月影在蒲根。淹泊方難遂，他宵關夢魂。
寄龍池寺貞空二上人
作者：賈島（唐）

受請終南住，俱妨去石橋。林中秋信絕，峰頂夜禪遙。寒草煙藏虎，高松月照雕。霜天期到寺，寺置即前朝。
送貞空二上人
作者：賈島（唐）

林下中餐後，天涯欲去時。衡陽過有伴，夢澤出應遲。石磬疏寒韻，銅瓶結夜澌。殷勤訝此別，且未定歸期。
送裴校書
作者：賈島（唐）

拜官從秘省，署職在藩維。多故長疏索，高秋遠別離。天寒泗上醉，夜靜嶽陽棋。使府臨南海，帆飛到不遲。
升道精舍南臺對月寄姚合
作者：賈島（唐）

月向南臺見，秋霖洗滌餘。出逢危葉落，靜看眾峰疏。冷露常時有，禪窗此夜虛。相思聊悵望，潤氣遍衣初。
即事
作者：賈島（唐）

索莫對孤燈，陰雲積幾層。自嗟憐十上，誰肯待三徵。心被通人見，文叨大匠稱。悲秋秦塞草，懷古漢家陵。城靜高崖樹，漏多幽沼冰。過聲沙島鷺，絕行石庵僧。豈謂舊廬在，誰言歸未曾。
黃子陂上韓吏部
作者：賈島（唐）

石樓雲一別，二十二三春。相逐升堂者，幾為埋骨人。涕流聞度瘴，病起喜還秦。曾是令勤道，非惟恤在迍。疏衣蕉縷細，爽味茗芽新。鐘絕滴殘雨，螢多無近鄰。溪潭承到數，位秩見辭頻。若個山招隱，機忘任此身。
投李益
作者：賈島（唐）

四十歸燕字，千年外始吟。已將書北嶽，不用比南金。
吊孟協律
作者：賈島（唐）

才行古人齊，生前品位低。葬時貧賣馬，遠日哭惟妻。孤塚北邙外，空齋中嶽西。集詩應萬首，物象遍曾題。
送人適越
作者：賈島（唐）

高城滿夕陽，何事欲沾裳。遷客蓬蒿暮，遊人道路長。晴湖勝鏡碧，寒柳似金黃。若有相思夢，殷勤載八行。
送僧遊衡嶽
作者：賈島（唐）

心知衡嶽路，不怕去人稀。船裡猶鳴磬，溪頭自曝衣。有家從小別，無寺不言歸。料得逢寒住，當禪雪滿扉。
送路
作者：賈島（唐）

別我就蓬蒿，日斜飛伯勞。龍門流水急，嵩嶽片雲高。歎命無知己，梳頭落白毛。從軍當此去，風起廣陵濤。
洛陽道中寄弟
作者：賈島（唐）

趨走迫流年，慚經此路偏。密雲埋二室，積雪度三川。生類梗萍泛，悲無金石堅。翻鴻有歸翼，極目仰聯翩。
登江亭晚望
作者：賈島（唐）

浩渺浸雲根，煙嵐沒遠村。鳥歸沙有跡，帆過浪無痕。望水知柔性，看山欲倦魂。縱情猶未已，回馬欲黃昏。
送耿處士
作者：賈島（唐）

一瓶離別酒，未盡即言行。萬水千山路，孤舟幾月程。川原秋色靜，蘆葦晚風鳴。迢遞不歸客，人傳虛隱名。
過唐校書書齋
作者：賈島（唐）

池滿風吹竹，時時得爽神。聲齊雛鳥語，畫卷老僧真。月出行幾步，花開到四鄰。江湖心自切，未可掛頭巾。
送杜秀才東遊
作者：賈島（唐）

東遊誰見待，盡室寄長安。別後葉頻落，去程山已寒。大河風色度，曠野燒煙殘。匣有青銅鏡，時將照鬢看。
送天臺僧
作者：賈島（唐）

遠夢歸華頂，扁舟背嶽陽。寒蔬修淨食，夜浪動禪床。雁過孤峰曉，猿啼一樹霜。身心無別念，餘習在詩章。
懷紫閣隱者
作者：賈島（唐）

寂寥思隱者，孤燭坐秋霖。梨慄猿喜熟，雲山僧說深。寄書應不到，結伴擬同尋。廢寢方終夕，迢迢紫閣心。
雨夜同厲玄懷皇甫荀
作者：賈島（唐）

桐竹繞庭匝，雨多風更吹。還如舊山夜，臥聽瀑泉時。磧雁來期近，秋鐘到夢遲。溝西吟苦客，中夕話兼思。
秋暮
作者：賈島（唐）

北門楊柳葉，不覺已繽紛。值鶴因臨水，迎僧忽背雲。白須相並出，清淚兩行分。默默空朝夕，苦吟誰喜聞。
哭胡遇
作者：賈島（唐）

夭壽知齊理，何曾免歎嗟。祭回收朔雪，吊後折寒花。野水秋吟斷，空山暮影斜。弟兄相識遍，猶得到君家。
送丹師歸閩中
作者：賈島（唐）

波濤路杳然，衰柳落陽蟬。行李經雷電，禪前漱島泉。歸林久別寺，過越未離船。自說從今去，身應老海邊。
送安南惟鑒法師
作者：賈島（唐）

講經春殿裡，花繞禦床飛。南海幾回渡，舊山臨老歸。潮搖蠻草落，月濕島松微。空水既如彼，往來訊息稀。
題李凝幽居
作者：賈島（唐）

閒居少鄰並，草徑入荒園。鳥宿池邊樹，僧敲月下門。過橋分野色，移石動雲根。暫去還來此，幽期不負言。
送韓湘
作者：賈島（唐）

掛席從古路，長風起廣津。楚城花未發，上苑蝶來新。半沒湖波月，初生島草春。孤霞臨石鏡，極浦映村神。細響吟幹葦，餘馨動遠蘋。欲憑將一劄，寄與沃洲人。
寄董武
作者：賈島（唐）

雖同一城裡，少省得從容。門掩園林僻，日高巾幘慵。孤鴻來半夜，積雪在諸峰。正憶毗陵客，聲聲隔水鐘。
宿贇上人房
作者：賈島（唐）

階前多是竹，閑地擬栽松。朱點草書疏，雪平麻履蹤。禦溝寒夜雨，宮寺靜時鐘。此時無他事，來尋不厭重。
訪李甘原居
作者：賈島（唐）

原西居處靜，門對曲江開。石縫銜枯草，查根上淨苔。翠微泉夜落，紫閣鳥時來。仍憶尋淇岸，同行採蕨回。
題山寺井
作者：賈島（唐）

沉沉百尺餘，功就豈斯須。汲早僧出定，鑿新蟲自無。藏源重嶂底，澄翳大空隅。此地如經劫，涼潭會共枯。
僻居無可上人相訪
作者：賈島（唐）

自從居此地，少有事相關。積雨荒鄰圃，秋池照遠山。硯中枯葉落，枕上斷雲閑。野客將禪子，依依偏往還。
送李餘及第歸蜀
作者：賈島（唐）

知音伸久屈，覲省去光輝。津渡逢清夜，途程盡翠微。雲當綿竹疊，鳥離錦江飛。肯寄書來否，原居出亦稀。
荒齋
作者：賈島（唐）

草合徑微微，終南對掩扉。晚涼疏雨絕，初曉遠山稀。落葉無青地，閑身著白衣。樸愚猶本性，不是學忘機。
夜喜賀蘭三見訪
作者：賈島（唐）

漏鐘仍夜淺，時節欲秋分。泉聒棲松鶴，風除翳月雲。踏苔行引興，枕石臥論文。即此尋常靜，來多隻是君。
題青龍寺鏡公房
作者：賈島（唐）

一夕曾留宿，終南搖落時。孤燈岡舍掩，殘磬雪風吹。樹老因寒折，泉深出井遲。疏慵豈有事，多失上方期。
送陳判官赴綏德
作者：賈島（唐）

將軍邀入幕，束帶便離家。身暖蕉衣窄，天寒磧日斜。火燒岡斷葦，風卷雪平沙。絲竹豐州有，春來隻欠花。
送唐環歸敷水莊
作者：賈島（唐）

毛女峰當戶，日高頭未梳。地侵山影掃，葉帶露痕書。松徑僧尋藥，沙泉鶴見魚。一川風景好，恨不有吾廬。
原東居喜唐溫琪頻至
作者：賈島（唐）

曲江春草生，紫閣雪分明。汲井嘗泉味，聽鐘問寺名。墨研秋日雨，茶試老僧鐺。地近勞頻訪，烏紗出送迎。
送敡法師
作者：賈島（唐）

度歲不相見，嚴冬始出關。孤煙寒色樹，高雪夕陽山。瀑布寺應到，牡丹房甚閑。南朝遺跡在，此去幾時還。
寄錢庶子
作者：賈島（唐）

曲江春水滿，北岸掩柴關。只有僧鄰舍，全無物映山。樹陰終日掃，藥債來年還。猶記聽琴夜，寒燈竹屋間。
原上秋居
作者：賈島（唐）

關西又落木，心事複如何。歲月辭山久，秋霖入夜多。鳥從井口出，人自洛陽過。倚仗聊閑望，田家未剪禾。
夏夜
作者：賈島（唐）

原寺偏鄰近，開門物景澄。磬通多葉罅，月離片雲稜。寄宿山中鳥，相尋海畔僧。唯愁秋色至，乍可在炎蒸。
冬夜
作者：賈島（唐）

羈旅複經冬，瓢空盎亦空。淚流寒枕上，跡絕舊山中。淩結浮萍水，雪和衰柳風。曙光雞未報，嘹唳兩三鴻。
送厲宗上人
作者：賈島（唐）

擁策背岷峨，終南雨雪和。漱泉秋鶴至，禪樹夜猿過。高頂白雲盡，前山黃葉多。曾吟廬嶽上，月動九江波。
寄李存穆
作者：賈島（唐）

聞道船中病，似憂親弟兄。信來從水路，身去到柴城。久別長須鬢，相思書姓名。忽然訊息絕，頻夢卻還京。
贈無懷禪師
作者：賈島（唐）

身從劫劫修，果以此生周。禪定石床暖，月移山樹秋。捧盂觀宿飯，敲磬過清流。不掩玄關路，教人問白頭。
寄武功姚主簿
作者：賈島（唐）

居枕江沱北，情懸渭曲西。數宵曾夢見，幾處得書披。驛路穿荒阪，公田帶淤泥。靜棋功奧妙，閑作韻清淒。鋤草留叢藥，尋山上石梯。客回河水漲，風起夕陽低。空地苔連井，孤村火隔溪。捲簾黃葉落，鎖印子規啼。隴色澄秋月，邊聲入戰鼙。會須過縣去，況是屢招攜。
題劉華書齋
作者：賈島（唐）

白石床無塵，青松樹有鱗。一鶯啼帶雨，兩樹合從春。荒榭苔膠砌，幽叢果墮榛。偶來疏或數，當暑夕勝晨。露滴星河水，巢重草木薪。終南同往意，趙北獨遊身。渡葉司天漏，驚蛩遠地人。機清公幹族，也莫臥漳濱。
送盧秀才遊潞府
作者：賈島（唐）

雨餘滋潤在，風不起塵沙。邊日寡文思，送君吟月華。過山幹相府，臨水宿僧家。能賦焉長屈，芳春宴杏花。
送南康姚明府
作者：賈島（唐）

銅章美少年，小邑在南天。版籍多遷客，封疆接洞田。靜江鳴野鼓，發纜帶村煙。卻笑陶元亮，何須憶醉眠。
送友人棄官遊江左
作者：賈島（唐）

羨君休作尉，萬事且全身。寰海多虞日，江湖獨往人。姓名何處變，鷗鳥幾時親。別後吳中使，應須訪子真。
雨中懷友人
作者：賈島（唐）

對雨思君子，嘗茶近竹幽。儒家鄰古寺，不到又逢秋。
寄遠
作者：賈島（唐）

家住錦水上，身徵遼海邊。十書九不到，一到忽經年。
南齋
作者：賈島（唐）

獨自南齋臥，神閑景亦空。有山來枕上，無事到心中。簾卷侵床月，屏遮入座風。望春春未至，應在海門東。
早春題友人湖上新居二首
作者：賈島（唐）

近得雲中路，門長侵早開。到時猶有雪，行處已無苔。勸酒客初醉，留茶僧未來。每逢晴暖日，惟見乞花栽。門不當官道，行人到亦稀。故從餐後出，多是夜深歸。開篋收詩卷，掃床移臥衣。幾時同買宅，相送有柴扉。
送雍陶入蜀
作者：賈島（唐）

江山事若諳，那肯滯雲南。草色分危磴，杉陰近古潭。日斜褒谷鳥，夏淺巂州蠶。吾自疑雙鬢，相逢更不堪。
張郎中過原東居
作者：賈島（唐）

年長惟添懶，經旬止掩關。高人餐藥後，下馬此林間。對坐天將暮，同來客亦閑。幾時能重至，水味似深山。
答王建秘書
作者：賈島（唐）

人皆聞蟋蟀，我獨恨蹉跎。白髮無心鑷，青山去意多。信來漳浦岸，期負洞庭波。時掃高槐影，朝回或恐過。
送李餘往湖南
作者：賈島（唐）

昔去候溫涼，秋山滿楚鄉。今來從辟命，春物遍涔陽。嶽石掛海雪，野楓堆渚檣。若尋吾祖宅，寂寞在瀟湘。
偶作
作者：賈島（唐）

野步隨吾意，那知是與非。稔年時雨足，閏月暮蟬稀。獨樹依岡老，遙峰出草微。園林自有主，宿鳥且同歸。
過雍秀才居
作者：賈島（唐）

夏木鳥巢邊，終南嶺色鮮。就涼安坐石，煮茗汲鄰泉。鐘遠清霄半，蜩稀暑雨前。幽齋如葺罷，約我一來眠。
寄顧非熊
作者：賈島（唐）

知君歸有處，山水亦難齊。猶去瀟湘遠，不聞猿狖啼。穴通茆嶺下，潮滿石頭西。獨立生遙思，秋原日漸低。
送神邈法師
作者：賈島（唐）

柳絮落濛濛，西州道路中。相逢春忽盡，獨去講初終。行疾遙山雨，眠遲後夜風。繞房三兩樹，回日葉應紅。
送慈恩寺霄韻法師謁太原李司空
作者：賈島（唐）

何故謁司空，雲山知幾重。磧遙來雁盡，雪急去僧逢。清磬先寒角，禪燈徹曉烽。舊房閑片石，倚著最高松。
送知興上人
作者：賈島（唐）

久住巴興寺，如今始拂衣。欲臨秋水別，不向故園歸。錫掛天涯樹，房開嶽頂扉。下看千里曉，霜海日生微。
送惠雅法師歸玉泉
作者：賈島（唐）

只到瀟湘水，洞庭湖未遊。飲泉看月別，下峽聽猿愁。講不停雷雨，吟當近海流。降霜歸楚夕，星冷玉泉秋。
憶江上吳處士
作者：賈島（唐）

閩國揚帆去，蟾蜍虧複團。秋風生渭水，落葉滿長安。此地聚會夕，當時雷雨寒。蘭橈殊未返，訊息海雲端。
題張博士新居
作者：賈島（唐）

青楓何不種，林在洞庭村。應為三湘遠，難移萬雷根。鬥牛初過伏，菡萏欲香門。舊即湖山隱，新廬葺此原。
石門陂留辭從叔謨
作者：賈島（唐）

幽鳥飛不遠，此行千里間。寒沖陂水霧，醉下菊花山。有恥長為客，無成又入關。何時臨澗柳，吾黨共來攀。
送朱兵曹回越
作者：賈島（唐）

星彩練中見，澄江豈有泥。潮生垂釣罷，楚盡去檣西。磧鳥辭沙至，山鼯隔水啼。會稽半侵海，濤白禹祠溪。
懷博陵故人
作者：賈島（唐）

孤城易水頭，不忘舊交遊。雪壓圍棋石，風吹飲酒樓。路遙千萬裡，人別十三秋。吟苦相思處，天寒水急流。
夕思
作者：賈島（唐）

秋宵已難曙，漏向二更分。我憶山水坐，蟲當寂寞聞。洞庭風落木，天姥月離雲。會自東浮去，將何欲致君。
寄河中楊少尹
作者：賈島（唐）

非惟咎曩時，投刺詣門遲。悵望三秋後，參差萬裡期。禹留疏鑿跡，舜在寂寥祠。此到杳難共，回風逐所思。
孟融逸人
作者：賈島（唐）

孟君臨水居，不食水中魚。衣褐唯粗帛，筐箱只素書。樹林幽鳥戀，世界此心疏。擬棹孤舟去，何峰又結廬。
晚晴見終南諸峰
作者：賈島（唐）

秦分積多峰，連巴勢不窮。半旬藏雨裡，此日到窗中。圓魄將升兔，高空欲叫鴻。故山思不見，碣石泬寥東。
宿池上
作者：賈島（唐）

泉來從絕壑，亭敞在中流。竹密無空岸，松長可絆舟。蟪蛄潭上夜，河漢島前秋。異夕期深漲，攜琴卻此遊。
喜姚郎中自杭州回
作者：賈島（唐）

路多楓樹林，累日泊清陰。來去泛流水，翛然適此心。一披江上作，三起月中吟。東省期司諫，雲門悔不尋。
送鄭長史之嶺南
作者：賈島（唐）

雲林頗重疊，岑渚複幽奇。汨水斜陽岸，騷人正則祠。蒼梧多蟋蟀，白露濕江蘺。擢第榮南去，晨昏近九疑。
送李溟謁宥州李權使君
作者：賈島（唐）

英雄典宥州，迢遞苦吟遊。風宿驪山下，月斜灞水流。去時初落葉，回日定非秋。太守攜才子，看鵬百尺樓。
永福湖和楊鄭州
作者：賈島（唐）

積水還平岸，春來引鄭溪。舊渠通郭下，新堰絕湖西。嵩少分明對，瀟湘闊狹齊。客遊隨庶子，孤嶼草萋萋。
題長江
作者：賈島（唐）

言心俱好靜，廨署落暉空。歸吏封宵鑰，行蛇入古桐。長江頻雨後，明月眾星中。若任遷人去，西溪與剡通。
泥陽館
作者：賈島（唐）

客愁何並起，暮送故人回。廢館秋螢出，空城寒雨來。夕陽飄白露，樹影掃青苔。獨坐離容慘，孤燈照不開。
送徐員外赴河中
作者：賈島（唐）

原野正蕭瑟，中間分散情。吏從甘扈罷，詔許朔方行。邊日沉殘角，河關截夜城。雲居閑獨往，長老出房迎。
送賀蘭上人
作者：賈島（唐）

野僧來別我，略坐傍泉沙。遠道擎空缽，深山蹋落花。無師禪自解，有格句堪誇。此去非緣事，孤雲不定家。
寄李白
作者：任華（唐）

古來文章有能奔逸氣，聳高格，清人心神，驚人魂魄。我聞當今有李白，大獵賦，鴻猷文；嗤長卿，笑子雲。班張所作瑣細不入耳，未知卿雲得在嗤笑限。登廬山，登天臺，望渤海，雲垂大鵬飛，山壓巨鼇背，中間聞道在長安，及餘戾止，君已江東訪元丹，見說往年在翰林，胸中矛戟何森森。新詩傳在宮人口，承恩召入凡幾回，待詔歸來仍半醉。權臣妒盛名，且向東山為外臣，諸侯交迓馳朱輪。白璧一雙買交者，繁花越臺上，細柳吳宮側。綠水青山知有君，莊周萬物外，範蠡五湖間。人傳訪道滄海上，伊餘每欲乘興往相尋，江湖擁隔勞寸心。今朝忽遇東飛翼，寄此一章表胸臆。倘能報我一片言，
寄杜拾遺
作者：任華（唐）

杜拾遺，名甫第二才甚奇。任生與君別，別來已多時，昨日有人誦得數篇黃絹詞，吾怪異奇特借問，諸人見所作，無不心膽破。郎官叢裡作狂歌，積翠扈遊花匼匝，披香寓直月團欒。英才特達承天眷，如今避地錦城隅，幕下英僚每日相隨提玉壺。半醉起舞捋髭須，乍低乍昂傍若無。古人制禮但為防俗士，豈得為君設之乎。而我不飛不鳴亦何以，只待朝廷有知己。已曾讀卻無限書，拙詩一句兩句在人耳。如今看之總無益，又不能崎嶇傍朝市。且當事耕稼，閑常把琴弄，悶即攜樽起。鶯啼二月三月時，
懷素上人草書歌
作者：任華（唐）

吾嘗好奇，古來草聖無不知。豈不知右軍與獻之，狂僧前日動京華，朝騎王公大人馬，暮宿王公大人家。誰不造素屏？誰不塗粉壁？粉壁搖晴光，素屏凝曉霜，一顛一狂多意氣，大叫一聲起攘臂。揮毫倏忽千萬字，擲華山巨石以為點，掣衡山陣雲以為畫。興不盡，又如翰海日暮愁陰濃，忽然躍出千黑龍。夭矯偃蹇，狂僧有絕藝，非數仞高牆不足以逞其筆勢。或逢花箋與絹素，凝神執筆守恆度。別來筋骨多情趣，終恐絆騏驥之足，不得展千里之步。狂僧狂僧，
金陵酬李翰林謫仙子
作者：魏萬（唐）

君抱碧海珠，我懷藍田玉。各稱希代寶，萬裡遙相燭。長卿慕藺久，子猷意已深。平生風雲人，暗合江海心。去秋忽乘興，命駕來東土。謫仙遊梁園，愛子在鄒魯。二處一不見，拂衣向江東。五兩掛海月，扁舟隨長風。南遊吳越遍，高揖二千石。雪上天臺山，春逢翰林伯。宣父敬項橐，林宗重黃生。一長複一少，相看如弟兄。惕然意不盡，更逐西南去。同舟入秦淮，建業龍盤處。楚歌對吳酒，借問承恩初。宮買長門賦，天迎駟馬車。才高世難容，道廢可推命。安石重攜妓，子房空謝病。金陵百萬戶，六代帝王都。虎石據西江，鐘山臨北湖。二山信為美，王屋人相待。應為歧路多，不知歲寒在。君遊早晚還，勿久風塵間。此別未遠別，秋期到仙山。
贈李十二白
作者：崔宗之（唐）

涼風八九月，白露滿空庭。耿耿意不暢，捎捎風葉聲。思見雄俊士，共話今古情。李侯忽來儀，把袂苦不早。清論既抵掌，玄談又絕倒。分明楚漢事，歷歷王霸道。擔囊無俗物，訪古千里餘。袖有匕首劍，懷中茂陵書。雙眸光照人，詞賦淩子虛。酌酒弦素琴，霜氣正凝潔。平生心中事，今日為君說。我家有別業，寄在嵩之陽。明月出高岑，清溪澄素光。雲散窗戶靜，風吹松桂香。子若同斯遊，千載不相忘。
贈李十二白
作者：崔成甫（唐）

我是瀟湘放逐臣，君辭明主漢江濱。天外常求太白老，金陵捉得酒仙人。
寄題杜拾遺錦江野亭
作者：嚴武（唐）

漫向江頭把釣竿，懶眠沙草愛風湍。莫倚善題鸚鵡賦，興發會能馳駿馬，應須直到使君灘。
酬別杜二
作者：嚴武（唐）

獨逢堯典日，再睹漢官時。未效風霜勁，空慚雨露私。夜鐘清萬戶，曙漏拂千旗。並向殊庭謁，俱承別館追。鬥城憐舊路，渦水惜歸期。峰樹還相伴，江雲更對垂。試回滄海棹，莫妒敬亭詩。只是書應寄，無忘酒共持。但令心事在，未肯鬢毛衰。最悵巴山裡，清猿醒夢思。
題巴州光福寺楠木
作者：嚴武（唐）

楚江長流對楚寺，楠木幽生赤崖背。臨溪插石盤老根，香殿蕭條轉密陰，花龕滴瀝垂清露。聞道偏多越水頭，看君幽靄幾千丈，寂寞窮山今遇賞。亦知鐘梵報黃昏，
班婕妤
作者：嚴武（唐）

賤妾如桃李，君王若歲時。秋風一已勁，搖落不勝悲。寂寂蒼苔滿，沉沉綠草滋。繁華非此日，指輦競何辭。
巴嶺答杜二見憶
作者：嚴武（唐）

臥向巴山落月時，兩鄉千里夢相思。可但步兵偏愛酒，跂馬望君非一度，冷猿秋雁不勝悲。
軍城早秋
作者：嚴武（唐）

昨夜秋風入漢關，朔雲邊月滿西山。更催飛將追驕虜，莫遣沙場匹馬還。
潭州留別杜員外院長
作者：韋迢（唐）

江畔長沙驛，相逢纜客船。大名詩獨步，小郡海西偏。地濕愁飛鵩，天炎畏跕鳶。去留俱失意，把臂共潸然。
早發湘潭寄杜員外院長
作者：韋迢（唐）

北風昨夜雨，江上早來涼。楚岫千峰翠，湘潭一葉黃。故人湖外客，白首尚為郎。相憶無南雁，何時有報章。
寄杜員外
作者：郭受（唐）

新詩海內流傳久，舊德朝中屬望勞。郡邑地卑饒霧雨，春興不知凡幾首，衡陽紙價頓能高。
初罷中書舍人
作者：白居易（唐）

自慚拙宦叨清貴，還有痴心怕素餐。或望君臣相獻替，分寸寵光酬未得，不休更擬覓何官。
宿陽城驛對月
作者：白居易（唐）

親故尋回駕，妻孥未出關。鳳凰池上月，送我過商山。
商山路有感
作者：白居易（唐）

憶昨徵還日，三人歸路同。此生都是夢，前事旋成空。杓直泉埋玉，虞平燭過風。唯殘樂天在，頭白向江東。
重感
作者：白居易（唐）

停驂歇路隅，重感一長籲。擾擾生還死，紛紛榮又枯。困支青竹杖，閑捋白髭須。莫歎身衰老，交遊半已無。
逢張十八員外籍
作者：白居易（唐）

旅思正茫茫，相逢此道傍。曉嵐林葉暗，秋露草花香。白髮江城守，青衫水部郎。客亭同宿處，忽似夜歸鄉。
赴杭州重宿棣華驛，見楊八舊詩，感題一絕
作者：白居易（唐）

往恨今愁應不殊，題詩梁下又踟躕。羨君猶夢見兄弟，我到天明睡亦無。
寓言題僧
作者：白居易（唐）

劫風火起燒荒宅，苦海波生蕩破船。力小無因救焚溺，清涼山下且安禪。
內鄉村路作
作者：白居易（唐）

日下風高野路涼，緩驅疲馬暗思鄉。渭村秋物應如此，棗赤梨紅稻穗黃。
路上寄銀匙與阿龜
作者：白居易（唐）

謫宦心都慣，辭鄉去不難。緣留龜子住，涕淚一闌幹。小子須嬌養，鄒婆為好看。銀匙封寄汝，憶我即加餐。
山泉煎茶有懷
作者：白居易（唐）

坐酌泠泠水，看煎瑟瑟塵。無由持一碗，寄與愛茶人。
郢州贈別王八使君
作者：白居易（唐）

昔是詩狂客，今為酒病夫。強吟翻悵望，縱醉不歡娛。鬢髮三分白，交親一半無。郢城君莫厭，猶校近京都。
吉祥寺見錢侍郎題名
作者：白居易（唐）

雲雨三年別，風波萬裡行。愁來正蕭索，況見古人名。
重到江州感舊遊，題郡樓十一韻
作者：白居易（唐）

掌綸知是忝，剖竹信為榮。才薄官仍重，恩深責尚輕。昔徵從典午，今出自承明。鳳詔休揮翰，漁歌欲濯纓。還乘小艛艓，卻到古湓城。醉客臨江待，禪僧出郭迎。青山滿眼在，白髮半頭生。又校三年老，何曾一事成。重過蕭寺宿，再上庾樓行。雲水新秋思，閭閻舊日情。郡民猶認得，司馬詠詩聲。
贈江州李十使君員外十二韻
作者：白居易（唐）

我本江湖上，悠悠任運身。朝隨賣藥客，暮伴釣魚人。跡為燒丹隱，家緣嗜酒貧。經過剡溪雪，尋覓武陵春。豈有疏狂性，堪為侍從臣。仰頭驚鳳闕，下口觸龍鱗。劍佩辭天上，風波向海濱。非賢虛偶聖，無屈敢求伸。昔去曾同日，今來即後塵。中年俱白髮，左宦各朱輪。長短才雖異，榮枯事略均。殷勤李員外，不合不相親。
題別遺愛草堂兼呈李十使君
作者：白居易（唐）

曾住爐峰下，書堂對藥臺。斬新蘿徑合，依舊竹窗開。砌水親開決，池荷手自栽。五年方暫至，一宿又須回。縱未長歸得，猶勝不到來。君家白鹿洞，聞道亦生苔。
重題
作者：白居易（唐）

泉石尚依依，林疏僧亦稀。何年辭水閣，今夜宿雲扉。謾獻長楊賦，虛拋薜荔衣。不能成一事，贏得白頭歸。
夜泊旅望
作者：白居易（唐）

少睡多愁客，中宵起望鄉。沙明連浦月，帆白滿船霜。近海江彌闊，迎秋夜更長。煙波三十宿，猶未到錢唐。
九江北岸遇風雨
作者：白居易（唐）

黃梅縣邊黃梅雨，白頭浪裡白頭翁。九江闊處不見岸，
舟中晚起
作者：白居易（唐）

日高猶掩水窗眠，枕簟清涼八月天。泊處或依沽酒店，且向錢唐湖上去，冷吟閑醉二三年。
秋寒
作者：白居易（唐）

雪鬢年顏老，霜庭景氣秋。病看妻檢藥，寒遣婢梳頭。身外名何有，人間事且休。澹然方寸內，唯擬學虛舟。
初到郡齋寄錢湖州李蘇州
作者：白居易（唐）

俱來滄海郡，半作白頭翁。謾道風煙接，何曾笑語同。吏稀秋稅畢，客散晚庭空。霽後當樓月，潮來滿座風。霅溪殊冷僻，茂苑太繁雄。唯此錢唐郡，閑忙恰得中。
對酒自勉
作者：白居易（唐）

五十江城守，停杯一自思。頭仍未盡白，官亦不全卑。榮寵尋過分，歡娛已校遲。肺傷雖怕酒，心健尚誇詩。夜舞吳娘袖，春歌蠻子詞。猶堪三五歲，相伴醉花時。
郡樓夜宴留客
作者：白居易（唐）

北客勞相訪，東樓為一開。褰簾待月出，把火看潮來。豔聽竹枝曲，香傳蓮子杯。寒天殊未曉，歸騎且遲回。
醉題候仙亭
作者：白居易（唐）

蹇步垂朱綬，華纓映白須。何因駐衰老，只有且歡娛。酒興還應在，詩情可便無。登山與臨水，猶未要人扶。
東院
作者：白居易（唐）

松下軒廊竹下房，暖簷晴日滿繩床。淨名居士經三卷，有時閑酌無人伴，獨自騰騰入醉鄉。
虛白堂
作者：白居易（唐）

虛白堂前衙退後，更無一事到中心。移床就日簷間臥，臥詠閑詩側枕琴。
閑夜詠懷，因招周協律，劉、薛二秀才
作者：白居易（唐）

世名檢束為朝士，心性疏慵是野夫。高置寒燈如客店，若厭雅吟須俗飲，妓筵勉力為君鋪。
晚興
作者：白居易（唐）

極浦收殘雨，高城駐落暉。山明虹半出，松暗鶴雙歸。將吏隨衙散，文書入務稀。閑吟倚新竹，筠粉汙朱衣。
衰病
作者：白居易（唐）

老與病相仍，華簪發不勝。行多朝散藥，睡少夜停燈。祿食分供鶴，朝衣減施僧。性多移不得，郡政謾如繩。
病中對病鶴
作者：白居易（唐）

同病病夫憐病鶴，精神不損翅翎傷。未堪再舉摩霄漢，唯應一事宜為伴，我發君毛俱似霜。
夜歸
作者：白居易（唐）

半醉閑行湖岸東，馬鞭敲鐙轡瓏璁。萬株松樹青山上，歸來未放笙歌散，畫戟門開蠟燭紅。
臘後歲前遇景詠意
作者：白居易（唐）

海梅半白柳微黃，凍水初融日欲長。度臘都無苦霜霰，公事漸閑身且健，使君殊未厭餘杭。
白髮
作者：白居易（唐）

雪發隨梳落，霜毛繞鬢垂。加添老氣味，改變舊容儀。不肯長如漆，無過總作絲。最憎明鏡裡，黑白半頭時。
錢湖州以箬下酒李蘇州以五酘酒相次寄到無因同飲聊詠所懷
作者：白居易（唐）

勞將箬下忘憂物，寄與江城愛酒翁。鐺腳三州何處會，莫怪殷勤醉相憶，曾陪西省與南宮。
花樓望雪命宴賦詩
作者：白居易（唐）

連天際海白皚皚，好上高樓望一回。何處更能分道路，素壁聯題分韻句，紅爐巡飲暖寒杯。冰鋪湖水銀為面，輸將虛白堂前鶴，失卻樟亭驛後梅。別有故情偏憶得，
晚歲
作者：白居易（唐）

壯歲忽已去，浮榮何足論。身為百口長，官是一州尊。不覺白雙鬢，徒言朱兩轓。病難施郡政，老未答君恩。歲暮別兄弟，年衰無子孫。惹愁諳世網，治苦賴空門。攬帶知腰瘦，看燈覺眼昏。不緣衣食系，尋合返丘園。
宿竹閣
作者：白居易（唐）

晚坐松簷下，宵眠竹閣間。清虛當服藥，幽獨抵歸山。巧未能勝拙，忙應不及閑。無勞別修道，即此是玄關。
歲暮枉衢州張使君書並詩，因以長句報之
作者：白居易（唐）

西州彼此意何如，官職蹉跎歲欲除。浮石潭邊停五馬，貧薄詩家無好物，反投桃李報瓊琚。
和薛秀才尋梅花同飲見贈
作者：白居易（唐）

忽驚林下發寒梅，便試花前飲冷杯。白馬走迎詩客去，若到歲寒無雨雪，猶應醉得兩三回。
與諸客空腹飲
作者：白居易（唐）

隔宿書招客，平明飲暖寒。麴神寅日合，酒聖卯時歡。促膝才飛白，酡顏已渥丹。碧籌攢米碗，紅袖拂骰盤。醉後歌尤異，狂來舞不難。拋杯語同坐，莫作老人看。
小歲日對酒吟錢湖州所寄詩
作者：白居易（唐）

獨酌無多興，閑吟有所思。一杯新歲酒，兩句故人詩。楊柳初黃日，髭須半白時。蹉跎春氣味，彼此老心知。
錢唐湖春行
作者：白居易（唐）

孤山寺北賈亭西，水面初平雲腳低。幾處早鶯爭暖樹，最愛湖東行不足，綠楊陰裡白沙堤。
題靈隱寺紅辛夷花，戲酬光上人
作者：白居易（唐）

紫粉筆含尖火焰，紅胭脂染小蓮花。芳情鄉思知多少，惱得山僧悔出家。
重向火
作者：白居易（唐）

火銷灰複死，疏棄已經旬。豈是人情薄，其如天氣春。風寒忽再起，手冷重相親。卻就紅爐坐，心如逢故人。
候仙亭同諸客醉作
作者：白居易（唐）

謝安山下空攜妓，柳惲洲邊只賦詩。爭及湖亭今日會，嘲花詠水贈蛾眉。
城上
作者：白居易（唐）

城上鼕鼕鼓，朝衙複晚衙。為君慵不出，落盡繞城花。
早行林下
作者：白居易（唐）

披衣未冠櫛，晨起入前林。宿露殘花氣，朝光新葉陰。傍松人跡少，隔竹鳥聲深。閑倚小橋立，傾頭時一吟。
送李校書趁寒食歸義興山居
作者：白居易（唐）

大見騰騰詩酒客，不憂生計似君稀。到舍將何作寒食，滿船唯載樹陰歸。
題孤山寺山石榴花示諸僧眾
作者：白居易（唐）

山榴花似結紅巾，容豔新妍佔斷春。色相故關行地道，
獨行
作者：白居易（唐）

暗誦黃庭經在口，閑攜青竹杖隨身。晚花新筍堪為伴，獨入林行不要人。
二月五日花下作
作者：白居易（唐）

二月五日花如雪，五十二人頭似霜。聞有酒時須笑樂，只有且來花下醉，從人笑道老顛狂。
戲題木蘭花
作者：白居易（唐）

紫房日照胭脂拆，素豔風吹膩粉開。怪得獨饒脂粉態，木蘭曾作女郎來。
清明日觀妓舞聽客詩
作者：白居易（唐）

看舞顏如玉，聽詩韻似金。綺羅從許笑，弦管不妨吟。可惜春風老，無嫌酒醆深。辭花送寒食，並在此時心。
西湖晚歸，回望孤山寺，贈諸客
作者：白居易（唐）

柳湖松島蓮花寺，晚動歸橈出道場。盧橘子低山雨重，到岸請君回首望，蓬萊宮在海中央。
湖中自照
作者：白居易（唐）

重重照影看容鬢，不見朱顏見白絲。失卻少年無處覓，泥他湖水欲何為。
贈蘇煉師
作者：白居易（唐）

兩鬢蒼然心浩然，松窗深處藥爐前。攜將道士通宵語，猶嫌莊子多詞句，唯讀逍遙六七篇。
杭州春望
作者：白居易（唐）

望海樓明照曙霞，護江堤白蹋晴沙。濤聲夜入伍員廟，誰開湖寺西南路，草綠裙腰一道斜。
飲散夜歸贈諸客
作者：白居易（唐）

鞍馬夜紛紛，香街起暗塵。回鞭招飲妓，分火送歸人。風月應堪惜，杯觴莫厭頻。明朝三月盡，忍不送殘春。
湖亭晚歸
作者：白居易（唐）

盡日湖亭臥，心閒事亦稀。起因殘醉醒，坐待晚涼歸。松雨飄藤帽，江風透葛衣。柳堤行不厭，沙軟絮霏霏。
東樓南望八韻
作者：白居易（唐）

不厭東南望，江樓對海門。風濤生有信，天水合無痕。鷁帶雲帆動，鷗和雪浪翻。魚鹽聚為市，煙火起成村。日腳金波碎，峰頭鈿點繁。送鞦韆裡雁，報暝一聲猿。已豁煩襟悶，仍開病眼昏。郡中登眺處，無勝此東軒。
醉中酬殷協律
作者：白居易（唐）

泗水亭邊一分散，浙江樓上重遊陪。揮鞭二十年前別，留君夜住非無分，且盡青娥紅燭臺。
孤山寺遇雨
作者：白居易（唐）

拂波雲色重，灑葉雨聲繁。水鷺雙飛起，風荷一向翻。空濛連北岸，蕭颯入東軒。或擬湖中宿，留船在寺門。
樟亭雙櫻樹
作者：白居易（唐）

南館西軒兩樹櫻，春條長足夏陰成。素華朱實今雖盡，碧葉風來別有情。
湖上夜飲
作者：白居易（唐）

郭外迎人月，湖邊醒酒風。誰留使君飲，紅燭在舟中。
贈沙鷗
作者：白居易（唐）

老逼教垂白，官科遣著緋。形骸雖有累，方寸卻無機。遇酒多先醉，逢山愛晚歸。沙鷗不知我，猶避隼旟飛。
餘杭形勝
作者：白居易（唐）

餘杭形勝四方無，州傍青山縣枕湖。繞郭荷花三十裡，獨有使君年太老，風光不稱白髭須。
江樓夕望招客
作者：白居易（唐）

海天東望夕茫茫，山勢川形闊複長。燈火萬家城四畔，能就江樓銷暑否，比君茅舍較清涼。
新秋病起
作者：白居易（唐）

一葉落梧桐，年光半又空。秋多上階日，涼足入懷風。病瘦形如鶴，愁焦鬢似蓬。損心詩思裡，伐性酒狂中。華蓋何曾惜，金丹不致功。猶須自慚愧，得作白頭翁。
木芙蓉花下招客飲
作者：白居易（唐）

晚涼思飲兩三杯，召得江頭酒客來。莫怕秋無伴醉物，水蓮花盡木蓮開。
悲歌
作者：白居易（唐）

白頭新洗鏡新磨，老逼身來不奈何。耳裡頻聞故人死，獨有衰顏留不得，醉來無計但悲歌。
江樓晚眺，景物鮮奇，吟玩成篇，寄水部張員外
作者：白居易（唐）

澹煙疏雨間斜陽，江色鮮明海氣涼。蜃散雲收破樓閣，好著丹青圖畫取，題詩寄與水曹郎。
夜招周協律，兼答所贈
作者：白居易（唐）

滿眼雖多客，開眉複向誰。少年非我伴，秋夜與君期。落魄俱耽酒，殷勤共愛詩。相憐別有意，彼此老無兒。
重酬周判官
作者：白居易（唐）

秋愛冷吟春愛醉，詩家眷屬酒家仙。若教早被浮名系，可得閒遊三十年。
飲後夜醒
作者：白居易（唐）

黃昏飲散歸來臥，夜半人扶強起行。枕上酒容和睡醒，直至曉來猶妄想，耳中如有管絃聲。
代賣薪女贈諸妓
作者：白居易（唐）

亂蓬為鬢布為巾，曉蹋寒山自負薪。一種錢唐江畔女，著紅騎馬是何人。
奉和李大夫題新詩二首各六韻：因嚴亭
作者：白居易（唐）

箕潁人窮獨，蓬壺路阻難。何如兼吏隱，複得事躋攀。巖樹羅階下，江雲貯棟間。似移天目石，疑入武丘山。清景徒堪賞，皇恩肯放閑。遙知興未足，即被詔徵還。
奉和李大夫題新詩二首各六韻：忘筌亭
作者：白居易（唐）

翠巘公門對，朱軒野徑連。只開新戶牖，不改舊風煙。虛室閑生白，高情澹入玄。酒容同座勸，詩借屬城傳。自笑滄江畔，遙思絳帳前。亭臺隨處有，爭敢比忘筌。
予以長慶二年冬十月到杭州，明年秋九月始與範陽盧賈、汝南周元範、蘭陵蕭悅、清河崔求、東萊劉方輿同遊恩德寺之泉洞竹石，籍甚久矣，及茲目擊，果愜心期，因自嗟雲：到郡周歲，方來入寺，半日復去，俯視朱綬，仰睇白雲，有愧於心，遂留絕句
作者：白居易（唐）

雲水埋藏恩德洞，簪裾束縛使君身。暫來不宿歸州去，應被山呼作俗人。
早冬
作者：白居易（唐）

十月江南天氣好，可憐冬景似春華。霜輕未殺萋萋草，此時卻羨閒人醉，五馬無由入酒家。
歲假內命酒贈周判官、蕭協律
作者：白居易（唐）

共知欲老流年急，且喜新正假日頻。聞健此時相勸醉，歲酒先拈辭不得，被君推作少年人。
與諸客攜酒尋去年梅花有感
作者：白居易（唐）

馬上同攜今日杯，湖邊共覓去春梅。年年只是人空老，樽前百事皆依舊，點檢惟無薛秀才。
醉送李協律赴湖南辟命，因寄沈八中丞
作者：白居易（唐）

富陽山底樟亭畔，立馬停舟飛酒盂。曾共中丞情繾綣，不羨君官羨君幕，幕中收得阮元瑜。
內道場永讙上人就郡見訪善說維摩經臨別請詩因以此贈
作者：白居易（唐）

五夏登壇內殿師，水為心地玉為儀。正傳金粟如來偈，他生莫忘今朝會，虛白亭中法樂時。
見李蘇州示男阿武詩，自感成詠
作者：白居易（唐）

遙羨青雲裡，祥鸞正引雛。自憐滄海伴，老蚌不生珠。
正月十五日夜月
作者：白居易（唐）

歲熟人心樂，朝遊複夜遊。春風來海上，明月在江頭。燈火家家市，笙歌處處樓。無妨思帝裡，不合厭杭州。
題州北路傍老柳樹
作者：白居易（唐）

皮枯緣受風霜久，條短為應攀折頻。但見半衰當此路，莫道老株芳意少，逢春猶勝不逢春。
題清頭陀
作者：白居易（唐）

頭陀獨宿寺西峰，百尺禪庵半夜鐘。煙月蒼蒼風瑟瑟，更無雜樹對山松。
自歎二首
作者：白居易（唐）

形羸自覺朝餐減，睡少偏知夜漏長。實事漸消虛事在，銀魚金帶繞腰光。二毛曉落梳頭懶，兩眼春昏點藥頻。唯有閑行猶得在，心情未到不如人。
湖上醉中代諸妓寄嚴郎中
作者：白居易（唐）

笙歌杯酒正歡娛，忽憶仙郎望帝都。借問連宵直南省，還有些些惆悵事，春來山路見蘼蕪。
自詠
作者：白居易（唐）

悶發每吟詩引興，興來兼酌酒開顏。欲逢假日先招客，誰能頭白勞心力，人道無才也是閑。
晚興
作者：白居易（唐）

草淺馬翩翩，新晴薄暮天。柳條春拂面，衫袖醉垂鞭。立語花堤上，行吟水寺前。等閒消一日，不覺過三年。
早興
作者：白居易（唐）

晨光出照屋樑明，初開啟門鼓一聲。犬上階眠知地濕，睡覺心空思想盡，近來鄉夢不多成。
竹樓宿
作者：白居易（唐）

小書樓下千竿竹，深火爐前一醆燈。此處與誰相伴宿，燒丹道士坐禪僧。
湖上招客送春泛舟
作者：白居易（唐）

欲送殘春招酒伴，客中誰最有風情。兩瓶箬下新開得，慢牽好向湖心去，恰似菱花鏡上行。
戲醉客
作者：白居易（唐）

莫言魯國書生懦，莫把杭州刺史欺。醉客請君開眼望，綠楊風下有紅旗。
紫陽花
作者：白居易（唐）

何年植向仙壇上，早晚移栽到梵家。雖在人間人不識，與君名作紫陽花。
冬夜宴蕭十丈因餞殷郭二子西上
作者：息夫牧（唐）

有琴斯鳴，於宰之庭。君子蒞止，其心孔平。政既告成，聞詩聞禮，斐兮璨璨。鳴琴其怡，於潁之湄。二子翰飛，烘煁有煒，酒醴惟旨。喟我寤歎，籲其別矣。
蟬鳴一篇五章
作者：宋華（唐）

蟬其鳴矣，於彼疏桐。庇影容跡，何所不容。嘒嘒其長，彼蟬鳴矣，於林之表。含風飲露，以樂吾道。有懷載遷，蟬鳴蟬鳴，幽暢乎而。肅肅爾庭，遠近涼颸。言赴高柳，蟬鳴伊何，時運未與。匪歎秋徂，怨斯路阻。願言莫從，歲之秋深，蟬其夕吟。披衣軒除，蕭蕭風林。我友來斯，
寄蕭穎士補正字
作者：鄒象先（唐）

六月度開雲，三峰玩山翠。爾時黃綬屈，別後青雲致。
河中晚霽
作者：韋建（唐）

湖廣舟自輕，江天欲澄霽。是時清楚望，氣色猶霾曀。踟躕金霞白，波上日初麗。煙紅落鏡中，樹木生天際。杳杳涯欲斑，濛濛雲複閉。言垂星漢明，又睹寰瀛勢。微興從此愜，悠然不知歲。試歌滄浪清，遂覺乾坤細。肯念客衣薄，將期永投袂。遲回漁父間，一雁聲嘹唳。
泊舟盱眙
作者：韋建（唐）

泊舟淮水次，霜降夕流清。夜久潮侵岸，天寒月近城。平沙依雁宿，候館聽雞鳴。鄉國雲霄外，誰堪羈旅情。
銓試後徵山別業寄源侍禦
作者：殷寅（唐）

別業在徵山，登高望畿甸。嚴令天地肅，城闕如何見。藹藹王侯門，華軒日遊衒。幸逢休明代，山虜尚交戰。投策去園林，率名皆拜選。聖君性則哲，濟濟多英彥。裴楷能清通，山濤急推薦。謏才甘自屏，薄伎忝餘眷。雖承國士恩，尚乏中人援。疇昔相知者，今茲秉天憲。朱紱何赫赫，繡衣複蔥蒨。
玄元皇帝應見賀聖祚無疆
作者：殷寅（唐）

應曆生週日，修祠表漢年。複茲秦嶺上，更似霍山前。昔贊神功啟，今符聖祚延。已題金簡字，仍訪玉堂仙。睿祖光元始，曾孫體又玄。言因六夢接，慶葉九齡傳。北闕心超矣，南山壽固然。無由同拜慶，竊抃賀陶甄。
秋怨
作者：柳中庸（唐）

玉樹起涼煙，凝情一葉前。別離傷曉鏡，搖落思秋弦。漢壘關山月，胡笳塞北天。不知腸斷夢，空繞幾山川。
春思贈人
作者：柳中庸（唐）

紅粉當三五，青娥豔一雙。綺羅回錦陌，弦管入花江。落雁驚金彈，拋杯瀉玉缸。誰知褐衣客，憔悴在書窗。
幽院早春
作者：柳中庸（唐）

草短花初拆，苔青柳半黃。隔簾春雨細，高枕曉鶯長。無事含閑夢，多情識異香。欲尋蘇小小，何處覓錢塘。
寒食戲贈
作者：柳中庸（唐）

春暮越江邊，春陰寒食天。杏花香麥粥，柳絮伴鞦韆。酒是芳菲節，人當桃李年。不知何處恨，已解入箏弦。
聽箏
作者：柳中庸（唐）

抽弦促柱聽秦箏，無限秦人悲怨聲。似逐春風知柳態，更入幾重離別恨，江南岐路洛陽城。
河陽橋送別
作者：柳中庸（唐）

黃河流出有浮橋，晉國歸人此路遙。若傍闌幹千里望，北風驅馬雨蕭蕭。
徵怨
作者：柳中庸（唐）

歲歲金河複玉關，朝朝馬策與刀環。三春白雪歸青塚，萬裡黃河繞黑山。